Public procurement notice: Prior Information Notice Without Call For Competition
Published: 2020-01-08
Buyer: Etelä-Pohjanmaan sairaanhoitopiirin kuntayhtymä
Country: FI
Contract type: Supplies
CPV classification: 33100000

Technical requirements: Tämä ilmoitus ei ole hankintailmoitus eikä tarjouspyyntö, eikä sen julkaisemisella aloiteta tarjouskilpailua, vaan kyseessä on esiselvitykseen liittyvä tieto- ja esittelypyyntö. Tietopyyntö koskee Seinäjoen keskussairaalaan hankittavaa digitaalista PET-TT-laitetta.
Digitaalisuudella tarkoitetaan tässä yhteydessä PET-ilmaisinta, jossa ei ole käytetty perinteisiä valomonistinputkia. PET-renkaan aksiaalisen kuvakentän pituus tulee olla vähintään 19 ja laitteen kuvaustunnelin renkaan vähintään 69 senttimetriä. Laitteella on pystyttävä kuvaamaan 195 senttimetrinen potilas, potilaan asettelua muuttamatta ja kuvausta keskeyttämättä (sisältäen step and shoot ja flow).
Ennen hankintailmoituksen julkaisua pidetään laite-esittelyt Seinäjoen keskussairaalan hankintakeskuksessa tietopyynnössä esitetyn mukaiset vaatimukset täyttävistä laitteistoista. Laite-esittelyt pidetään viikolla 4/2020 ja näitä koskevat kalenterivaraukset sovitaan hankintakeskuksesta osoitteesta: hankintakeskus@epshp.fi tai puh. +358 64154652 Riitta Potka.
Toimittajilla on mahdollisuus kommentoida PET-TT-laitteen tarjouspyyntöluonnosta ja sen liitteitä. Tarjouspyyntöluonnos word-muodossa liitteineen pyydetään esittelyvarauksen yhteydessä hankintakeskuksesta (sähköposti: hankintakeskus@epshp.fi). Aineisto tulee palauttaa sähköpostitse kommentoituna ennen esittelytilaisuutta 17.1.2020 klo 15:00 mennessä. Kommentoinnissa pyydetään käyttämään word-kommentteja tai eri väriä, niin että kommentit erottuvat selvästi luonnoksen alkuperäisestä tekstistä.
Laite-esittelyyn on varattu aikaa noin tunti ja esittelyssä tulee keskittyä kuvaamaan laitteiston erityisominaisuuksia sekä työnkulkua helpottavia ominaisuuksia edellä mainitut laitevaatimukset huomioiden. Laite-esittelyä voidaan täydentää toimittamalla datalehtiä, työnkulun esittelyvideota, linkkejä esittelyvideoihin tai muuta vastaavaa esitettävään laitteistoon liittyvää materiaalia esittelyn yhteydessä. Esittelyn jälkeen tilaisuudessa käydään läpi tarjouspyyntöluonnoksen kommentteja aikavarauksen puitteissa.
PET-ominaisuuksissa välttämättömiä ovat riittävä herkkyys ja Time of Flight -ominaisuus. Lisäksi edellytetään hengitys- ja EKG-tahdistettua PET-kuvausta sekä EKG-tahdistettua TT-kuvausta. TT-laitteen tulee olla 128-leikkeinen.
Laitekokoonpanon tulee sisältää keräystyöaseman lisäksi katselu- ja prosessointityöasema. Ohjelmiston tulee mahdollistaa joustavat kuvausprotokollat sekä diagnostisen työskentelyn, PET-, TT- ja fuusiotutkimusten analyysit. Ohjelmisto ja työasema voivat olla stand alone -tyyppinen, serveripohjainen ratkaisu tai molemmat. Useamman käyttäjän mahdollistava sovellusympäristö lasketaan eduksi.
Joustavaan fuusiokuvantamiseen tarvitaan työkalu yksittäisiä tutkimuksia, seurantaa sekä rekisteröintifuusiota varten, joka ymmärtää PET-, SPET-, TT-, MRI-modaliteetteja, joista osa voi olla hankittu eri valmistajan laitteistolla. Tärkeää on sujuva kliininen työskentely, onkolgistulehduksellisten patologioiden tarkka ajanmukainen kvantifiointi ja sen monitorointi (SUV, MTV, TLG, ym), sekä neurologisten tutkimusten kvantitaatiot (PET-neurologiset viitetietokannat ainakin amyloidi ja fulorodeoksiglukoosi PET/TT-tutkimuksiin), sekä sepelvaltimo TT-ohjelmiston (joka palvelee nyt SPET- ja tulevaisuudessa PET- perfuusiotutkimuksia, niiden tulkintaa hybriditutkimuksina (S)PET/CTA). Dynaamisten kuvausten mahdollistamiseksi harkitaan lisäksi konventionaalisen isotooppiohjelmistopaketin hankintaa osana kokonaisuutta.